ঘন্টাখানেক কোনরকমে এভাবে কেটেছে। এরই মধ্যে সেই বিমানবালা এসে আমাদের পাশে হাজির। জিজ্ঞেস করলেন আমাদের কোন প্রয়োজন আছে কিনা। আমি ও আমার সহকর্মী, দুজনই কিছুটা অবাক হয়ে পড়েছিলাম। তিনি এবার খুলে বললেন, তুমি কেবিন ক্র-কে কল করে উপরের বোতামটি চাপনি? আমাদের সাফ উত্তর, না। এবার তিনি ক্ষিপ্ত হয়ে দুই মাতালকে জিজ্ঞেস করলেন, তোমরা করেছ? তাদেরও সরল-সাফ উত্তর, না। এবার আমাদের ক্ষেপে যাওয়ার পালা। বিরক্তি ও রাগে ক্রু-কে জানালাম আমরা আর এখানে থাকতে চাই না, অন্য কোন সিট খালি থাকলে আমরা এখান থেকে সরে যাব। এতে তিনি আমাদেরকে পেছনে নিয়ে গেলেন। আমিও সমস্ত রাগ হ্যান্ডলাগেজ বিনের উপর ঝেড়ে লাগেজ নিয়ে রওয়ানা দিলাম। মাতাল দুটি এবার দুঃখের সুরে “হেই গাইজ, হেই গাইজ” বলে হৈ হৈ করে উঠল মাত্র।